मिर्जापुर के मडि़हान से बारात रायपुर थाना क्षेत्र के दूबेपुर इलाके में आयी थी। रविवार की सुबह करीब नौ बजे मैजिक से बारात वापस लौट रही थी। बरइल गांव के समीप कोटास माइनर के समीप जैसे ही मैजिक पहुंची, सामने से साइकिल आ गई तथा उसको बचाने के चक्कर में मैजिक अनियंत्रित हो गई। मैजिक साइकिल को टक्कर मारते हुए नहर में पलट गई। इस घटना में साइकिल सवार रमपतिया (50) और पति राधाकृष्ण (52) निवासी विशेसरपुर नौगढ़ चंदौली के अलावा मैजिक सवार बाबू नंदन (07) पुत्र किशुन निवासी रैकरी, सुभाष (25) पुत्र मानिकचंद और उसकी पुत्री पूजा (दस) निवासी धुरकरी तथा कलवारी निवासी रमेश (25) बुरी तरह घायल हो गए। शोर सुनकर ग्रामीणों की भीड़ जुट गई तथा अथक प्रयास कर मैजिक में दबे घायलों को निकाल कर तियरा अस्पताल पहुंचाया गया। यहां तीन को जिला अस्पताल के लिए रेफर कर दिया गया। घायलों की स्थिति में सुधार है।